Skont il-Kummissarju tal-Għaqdiet Volontarji, Jes Saliba, ir-riskju tal-ħasil ta' flus fis-settur tal-volontarjat hu wieħed reali ħafna u li Malta tpoġġiet fuq il-lista l-griża mill- Financial Action Task Force (FATF) għamel dan aktar evidenti. Qal dan waqt intervista fil-programm Andrew Azzopardi on 103 fuq 103 Malta's Heart , f'dak li mmarka r-ritorn fl-istudjo li kien jaħdem fih qabel il-ħatra tiegħu ta' Kummissarju fis-settur f'Awwissu li għadda. L-osservazzjoni tiegħu li l-organizzazzjonijiet volontarji Maltin affaċċjaw grad inevitabbli ta' burokrazija minħabba "leġislazzjoni meħtieġa" wasslet lil Azzopardi biex jistaqsi jekk il-greylisting kellux xi sehem f'dan. Fir-risposta tiegħu Saliba sostna li d-deċiżjoni tal-FATF "tefgħet dawl fuq ir-riskju tal-ħasil tal-flus u tal-finanzjament tat-terroriżmu permezz tas-settur volontarju." Azzopardi staqsa jekk dan kienx ta' tħassib għal Malta, b'Saliba jikkonferma li kien u li kellu esperjenza personali ta' dan. "Ir-riskju ta' ħasil tal-flus huwa kbir peress li l-ħtieġa ta' finanzjament tħalli lis-settur vulnerabbli," spjega l-Kummissarju. "Jekk ma titwettaqx l-ebda analiżi xierqa tal-provenjenza, ma tistax tiddetermina min qed jipprovdi finanzjament u għal liema għanijiet." Nissalvagwardjaw l-organizzazzjonijiet volontarji Prof Azzopardi staqsa jekk tagħmilx sens li jkunu imposti l-istess rekwiżiti fuq organizzazzjonijiet iżgħar – bħall-assoċjazzjonijiet tal-istudenti – bħal fuq dawk akbar. Saliba nnota li filwaqt li r-rekwiżiti tar-rappurtaġ fiskali jvarja skont l-ammont li tagħmel l-organizzazzjoni, kien meħtieġ li ċertu rekwiżiti jkunu meħtieġa mill-għaqdiet volontarji. Dan jinkludi diliġenza dovuta fuq il-membri, qal, filwaqt li rrakkonta dwar kwistjonijiet li kien familjari magħhom. Għalkemm ma semmiex ismijiet, tkellem dwar każijiet li fihom organizzazzjonijiet tal-istudenti spiċċaw b'membri li kienu fallew id-due diligence, u li mbagħad spiċċaw ħolqu problemi – inkluż f'organizzazzjonijiet oħra li ssieħbu wara. Dan kollu jista' jidher bħala piż fuq is-settur, iżda Saliba ddeskriva lilu nnifsu bħala "sorpriż b'mod pożittiv" meta sab li b'mod ġenerali, l-organizzazzjonijiet laqgħu l-bidliet li qed jiġu introdotti. "Iridu jkunu salvagwardjati," osserva Saliba. Bħalissa għaddejjin sforzi biex il-piż amministrattiv ikun ftit anqas, spjega Saliba. It-taħditiet ma' Business First, "one-stop shop" għan-negozji, biex jinħoloq servizz ekwivalenti għas-settur volontarju jinsabu fi stadju avvanzat. Żmien li nieqfu u nirriflettu Il-ħatra ta' Saliba saret f'nofs pandemija li lagħqtet ħafna lis-settur, u ħalliet ħafna organizzazzjonijiet volontarji fix-xifer. "Ejja nkunu ċari: li kieku l-Gvern ma tagħhomx appoġġ, ħafna ma kienux ikampaw," qal il-Kummissarju. Dan il-piż, qal, seraq ukoll lis-settur volontarju minn opportunità li l-pandemija offriet lil ħafna oħrajn: iż-żmien biex tieqaf u tirrifletti dwar fejn kienet, u fejn kienet sejra. L-uffiċju ta' Saliba se jkun qed jipprovdi proprju din l-opportunità, hekk kif is-Sibt ġie mniedi proċess ta' konsultazzjoni tal-VO Plus. Aqra aktar: Il-Kummissarju tal-Organizzazzjonijiet Volontarji jniedi riforma fis-settur Is-settur tal-volontarjat f'Malta hu wieħed imdaqqas, b'1,702 organizzazzjoni volontarja attiva rreġistrata mall-Uffiċju ta' Saliba, inkluż organizzazzjonijiet kulturali u rikreattivi, fornituri ta' servizzi soċjali u NGOs ambjentali. "Dawn jippreżentaw eluf ta' voluntiera, li jħallu impatt fuq mijiet u eluf ta' persuni," osserva Saliba. U forsi, żied jgħid, huma dawn in-nies li għandhom jitpoġġew fil-qalba tar-riforma. Saliba huwa t-tielet Kummissarju għall-Għaqdiet Volontarji, wara Kenneth Wain u Anthony Abela Medici. Azzopardi staqsa jekk il-predeċessuri tiegħu illimitawx ruħhom biex ikunu l-watchdog tas-settur. Saliba enfasizza li r-rwol ta' watchdog kien wieħed mir-rwoli ewlenin tal-uffiċċju tiegħu – kif spjegat fl-Att dwar l-Organizzazzjonijiet Volontarji li stabbilixxieħ – hekk kif ta ġieħ lill-predeċessuri tiegħu. "Dan ir-rwol se jibqa' u qed jissaħħaħ," innota Saliba. "Iżda din il-liġi għandha wkoll prinċipju ta' gwida, u nħoss li dan għandu jirċievi importanza daqs ir-rwol ta' watchdog." In-nominazzjoni ta’ Saliba għall-kariga kienet approvata unanimament mill-Membri Parlamentari s-Sajf li għadda. B’hekk qal li l-irwol tiegħu hu wieħed ta’ responsabbiltà kbira. In-nominazzjoni ġiet ukoll wara numru ta’ snin ta’ involviment ta’ Saliba f’partijiet differenti tas-settur volontarju f’Malta. "Dan hu settur li tagħni ħafna matul is-snin u issa nixtieq li nagħti lura, għal Malta ta’ għada u għal dawk kollha li se jibbenifikaw minnha," żied jgħid. L-intervista sħiħa: .td_uid_3_61adc0bb93669_rand.td-a-rec-img{text-align:left}.td_uid_3_61adc0bb93669_rand.td-a-rec-img img{margin:0 auto 0 0}